
	1.
	Noteikumu (grozījumu) projekts
 Grozījumi Ministru kabineta 2021. gada 29. jūnija noteikumos Nr. 457 "Bezpilota gaisa kuģu, bezpilota gaisa kuģu sistēmu ekspluatantu, tālvadības pilotu un gaisa kuģu modeļu klubu un apvienību reģistra noteikumi"
	Iebildums (TM - 26.03.2026.)
Ņemot vērā, ka likumā "Par aviāciju" ietvertais attiecīgais pilnvarojums tiek izteikts jaunā redakcijā, būtiski precizējot pilnvarojuma saturu un robežas, lūdzam izstrādāt jaunus Ministru kabineta noteikumus, paredzot atzīt par spēku zaudējušiem Ministru kabineta 2021. gada 29. jūnija noteikumus Nr. 457 "Bezpilota gaisa kuģu, bezpilota gaisa kuģu sistēmu ekspluatantu, tālvadības pilotu un gaisa kuģu modeļu klubu un apvienību reģistra noteikumi" (sk. arī 2026. gada 22. janvāra likuma "Grozījumi likumā "Par aviāciju"" 14. pantā minēto).
Piedāvātā redakcija
-
	Ņemts vērā
Izstrādāts Ministru kabineta noteikumu projekts “Bezpilota lidaparātu jomas reģistra noteikumi” (turpmāk – noteikumu projekts).
	Noteikumu (grozījumu) projekts
-

	2.
	Anotācija (ex-ante)
Anotācijas (ex-ante) nosaukums
	Iebildums (VK - 26.03.2026.)
Ņemot vērā, ka grozījumu projekta 10., 13., 14., 24., 25., 26. un 27. punkts paredz informācijas sniegšanas, datu apstrādes un informācijas aktualizēšanas pienākumus bezpilota gaisa kuģu ekspluatantiem un citām iesaistītajām personām, kā arī pienākumu nodrošināt datu apmaiņu un vienošanās slēgšanu ar Civilās aviācijas aģentūru, lūdzam atbilstoši precizēt anotācijas 2. un 7. sadaļu, ietverot administratīvo izmaksu monetāro novērtējumu.

Saskaņā ar Ministru kabineta noteikumu Nr. 617 “Tiesību akta projekta sākotnējās ietekmes izvērtēšanas kārtība” 15. punktu tiesību aktu projektos ir nepieciešams veikt administratīvo izmaksu monetāru novērtējumu, ja tas paredz vai maina pienākumus, kuru izpildei nepieciešama informācijas sagatavošana, iesniegšana vai citu procesu nodrošināšana.

Arī OECD administratīvā sloga mazināšanas metodoloģijā (pieejams: https://oecd-opsi.org/wp-content/uploads/2019/12/admin_simplification_methodology_16.08.pdf) ir uzsvērts, ka iestādēm, izstrādājot tiesību aktu projektus, ir pienākums izvērtēt to ietekmi uz administratīvajām izmaksām, jo jebkurš regulējums, kas ievieš strukturētus pienākumus vai procedūras, var radīt kvantitatīvi novērtējamu administratīvo slogu.

Ievērojot minēto, lūdzam atbilstoši precizēt anotācijas 2. un 7. sadaļu, tostarp veicot atbilstošus administratīvo izmaksu aprēķinus. Skaidrojam, ka novērtējums par fiziskām un juridiskām personām ir aizpildāms anotācijas 2. sadaļā, savukārt par valsts vai pašvaldību institūcijām – anotācijas 7. sadaļā). Administratīvo izmaksu monetārā novērtējuma veikšanai aicinām izmantot Vadlīnijās tiesību akta sākotnējās ietekmes novērtēšanai un novērtējuma ziņojuma sagatavošanai ietverto metodiku (22.–25. lpp.), piemērojot paplašināto standarta izmaksu modeli. Metodiskie materiāli aprēķinu veikšanai pieejami Ministru kabineta tīmekļvietnē sadaļā “Metodiskās rokasgrāmatas un apmācības”.
Piedāvātā redakcija
-
	Ņemts vērā
Precizēta anotācijas 2. un 7. sadaļa.
	Anotācija (ex-ante)
-

	3.
	Anotācija (ex-ante)
5.4. 1. tabula. Tiesību akta projekta atbilstība ES tiesību aktiem
	Iebildums (TM - 26.03.2026.)
Lūdzam papildināt, skaidrojot Komisijas 2019. gada 24. maija Īstenošanas regulas (ES) 2019/947 par bezpilota gaisa kuģu ekspluatācijas noteikumiem un procedūrām 14. panta 9. punktā (turpmāk - regula Nr. 2019/947) un Komisijas 2020. gada 12. maija Īstenošanas regulas (ES) 2020/639, ar ko Īstenošanas regulu (ES) 2019/947 groza attiecībā uz standarta scenārijiem tiešredzamības operācijām un operācijām ārpus tiešredzamības, 1. panta 4. punktā ietvertās rīcības brīvības izmantošanu, kā arī apsvērumus minētās rīcības brīvības izmantošanai.
Kā arī lūdzam izvērtēt, vai ar projekta 10. un 14. punktu netiek dublēts regulas Nr. 2019/947 14. panta 5. un 8. punktā noteiktais, attiecīgā gadījumā lūdzam precizēt vai svītrot abas minētās projekta vienības, kā arī nepieciešamības gadījumā skaidrot arī abu minēto regulas panta prasību ieviešanu projektā. Norādām, ka regulas ir aizliegts pārņemt nacionālajos tiesību aktos un tās automātiski kļūst par nacionālās tiesību sistēmas sastāvdaļu. Regulu pārņemšanas aizliegums ir noteikts Eiropas Savienības Tiesas spriedumā lietā Nr.  39/72 Komisija pret Itāliju, kur tiesa noteica, ka regula automātiski ir nacionālās tiesiskās sistēmas sastāvdaļa. Tādēļ ir prettiesiski tādi nacionālie regulas normas īstenošanas mehānismi, kas rada šķēršļus regulas tiešam efektam un apdraud vienlaicīgu un vienādu tās piemērošanu Eiropas Savienībā
Visbeidzot, anotācijā ietvertās informācijas nepārprotamam atspoguļojumam lūdzam skaidrot, kā paredzēts nacionālajā tiesību sistēmā ieviest Komisijas 2021. gada 22. aprīļa Īstenošanas regulas (ES) 2021/664 par “U-space” tiesisko regulējumu prasības saistībā ar U-space pakalpojumu, ņemot vērā anotācijas 5.4. apakšsadaļas C ailē sniegto informāciju.
Piedāvātā redakcija
-
	Ņemts vērā
Precizēta anotācijas 5.4. apakšsadaļa.
1. Regulas Nr. 2020/639 1. panta 4. punkts, ar kuru regulas Nr. 2019/947 14. pantam pievienots 9. punkts, ļauj dalībvalstīm vākt papildu identitātes datus. Projektā, papildus noteikumos Nr. 457 noteiktajam, tiek iekļauta informācija par personas kodu, reģistrācijas valsti un pilnvaroto personu.
Šāda informācija nepieciešama pilnīgai personas identifikācijas pārbaudei, izslēdzot gadījumus, kad reģistrā tiek ievadīti citas personas dati un veikti bezpilota lidaparātu lidojumi. Šādi papildu dati ir nepieciešami, lai pēc iespējas nepieļautu situācijas, ka personas, iespējams, veicot prettiesiskus bezpilota lidaparātu lidojumus, apdraud lidojumu drošumu, kā arī sabiedrisko kārtību un netiek identificētas. Regulas Nr.2019/947 14. panta 6. punkts nosaka, ka bezpilota lidaparātu sistēmu ekspluatanti reģistrējas dalībvalstī, kurā ir to dzīvesvieta, ja ekspluatants ir fiziska persona, vai kurā ir to galvenā darījumdarbības vieta. Bezpilota lidaparāta sistēmu ekspluatants nevar būt vienlaikus reģistrēts vairākās dalībvalstīs. Lai Civilās aviācijas aģentūra spētu izpildīt regulā Nr.2019/947 minēto un spētu identificēt personu, kurai personas kods nav piešķirts (ārvalstnieks), ir nepieciešams apstrādāt datus par ārvalstī piešķirto identifikācijas kodu un valstisko piederību vai ziņas par personu apliecinošu dokumentu.
2. Izvērtēts un konstatēts, ka ar noteikumu projekta 5. un   12. punktu (projekta 10. un 14. punktu) netiek dublēts regulas Nr. 2019/947 14. panta 5. un 8. punktā noteiktais, jo minētie regulas punkti attiecas uz ekspluatanta pienākumu reģistrēties, savukārt projekta 10. un 14. punkts attiecas uz pienākumu reģistrā iekļaut informāciju par bezpilota lidaparātiem, ar kuriem ekspluatants veic lidojumus.
3. Ar noteikumu projektu netiek paredzēts nacionālajā tiesību sistēmā ieviest Komisijas 2021. gada 22. aprīļa Īstenošanas regulas (ES) 2021/664 par “U-space” tiesisko regulējumu prasības saistībā ar U-space pakalpojumu. Tas norādīts gan noteikumu projektā, gan anotācijā. Norāde uz minēto regulu anotācijas 5.4. apakšpunktā tika iekļauta, ievērojot Tieslietu ministrijas prasību šādi papildināt anotācijas 5.4. apakšpunktu likumprojekta “Grozījumi likumā “Par aviāciju”” (24-TA-418) saskaņošanas laikā.
	Anotācija (ex-ante)
-

	4.
	Noteikumu konsolidētā versija
10.9. citu informāciju.
	Iebildums (TM - 26.03.2026.)
Tiesiskās noteiktības nolūkā lūdzam skaidrot (nepieciešamības gadījumā - piemērveidā), kādu vēl informāciju var apstrādāt.
Piedāvātā redakcija
-
	Ņemts vērā
Noteikumu projekta 12.9. apakšpunkts (precizēts projekta 10.9. apakšpunkts).
	Noteikumu konsolidētā versija
-

	5.
	Noteikumu konsolidētā versija
12.2 Par bezpilota gaisa kuģu sistēmu ģeogrāfiskajām zonām, to prasībām un pārvaldītāju, kā arī par bezpilota gaisa kuģu lidojumu pieteikumiem un saskaņojumiem bezpilota gaisa kuģu sistēmu ģeogrāfiskajās zonās, kas nav “U-space” pakalpojums regulas Nr. 2021/664 10. panta izpratnē, reģistrā apstrādā Ministru kabineta noteikumos, kas nosaka bezpilota gaisa kuģu lidojumus, norādīto informāciju, ievērojot minētajos noteikumos noteikto kārtību un termiņus.
	Iebildums (TM - 26.03.2026.)
Atbilstoši juridiskās tehnikas prasībām lūdzam precizēt vai svītrot norādi "ievērojot minētajos noteikumos noteikto kārtību un termiņus", ņemot vērā, ka konkrētā norāde var tikt interpretēta nesamērīgi plaši. Nepieciešamības gadījumā aicinām norādīt konkrētus juridiskos aspektus, kas ir jāievēro, proti,- kāda tieši kārtība.
Piedāvātā redakcija
-
	Ņemts vērā
Noteikumu projekta 16. punkts (precizēts projekta 12.2 punkts).
	Noteikumu konsolidētā versija
-

	6.
	Noteikumu konsolidētā versija
13. Civilās aviācijas aģentūras funkciju un uzdevumu veikšanai reģistrā var iekļaut citu nepieciešamo informāciju (izņemot personas datus) procesu pilnīgākai atspoguļošanai un sistēmas attiecīgas funkcionalitātes nodrošināšanai.
	Iebildums (TM - 26.03.2026.)
Lūdzam svītrot grozīto noteikumu 13. punktu, nedublējot likuma "Par aviāciju" 117.5 panta pirmo daļu.
Piedāvātā redakcija
-
	Nav ņemts vērā
Likuma “Par aviāciju” 117.5 panta pirmajā daļā ir noteikts Civilās aviācijas aģentūras pienākums izveidot, uzturēt un pilnveidot bezpilota gaisa kuģu jomas reģistru un par kurām fiziskām un juridiskām personām reģistrā tiek ietverta informācija. Savukārt noteikumu projektā tiek noteikts reģistrā iekļaujamās informācijas apjoms (tajā skaitā noteikumu 10., 11. 12., 13., 14., 15. un 16. punktā). Tādēļ, noteikumu projekta 17. punkts (projekta 13. punkts) nedublē likuma “Par aviāciju” 117.5 panta pirmo daļu.
	Noteikumu konsolidētā versija
-

	7.
	Noteikumu konsolidētā versija
19.2. izslēdz vai anonimizē, ja personas dati vairs nav nepieciešami saistībā ar nolūkiem, kādos tie tika vākti vai citādi apstrādāti, kā arī ja personas dati ir apstrādāti nelikumīgi, izņemot gadījumu, ja turpmāku personas datu apstrādi paredz tiesību akti bezpilota gaisa kuģu jomā.
	Iebildums (TM - 26.03.2026.)
Ievērojot Eiropas Parlamenta un Padomes 2016. gada 27. aprīļa Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula), 5. panta 1. punktā nostiprināto glabāšanas ierobežojuma principu, lūdzam izvērtēt un noteikumu projektā noteikt reģistrā glabājamo personas datu glabāšanas termiņu.
Piedāvātā redakcija
-
	Nav ņemts vērā
Izvērtēts. Iebildums nav pamatots. Noteikumu projektā III nodaļa saturiski nav mainīta (projekts neparedz grozījumu veikšanu noteikumu Nr. 457 III nodaļā).
Noteikumu projekta 23. punkts, tāpat kā spēkā esošo noteikumu Nr. 457 19. punkts pamatoti nosaka, ka informācija no reģistra var tikt izslēgta, ja zudis tās glabāšanas tiesiskais pamats, bet tas nav saistāms ar tiesisko pamatojumu, kas pamato informācijas iekļaušanu reģistrā.
Līdzīgu iebildumu DVI izteica par Ministru kabineta noteikumu projektu “Transportlīdzekļu un to vadītāju valsts reģistra noteikumi” (24-TA-1210), kas netika ņemts vērā (skat. minētā projekta izziņas 48. punktu) un
Ministru kabineta 2025. gada 9. decembra noteikumi Nr. 732 “Transportlīdzekļu un to vadītāju valsts reģistra noteikumi” 35. punkts nosaka, ka informācija no reģistra jādzēš, ja tā ir kļūdaina, tā ir iekļauta reģistrā nepamatoti vai zudis informācijas glabāšanas tiesiskais pamats un šādas informācijas dzēšana neietekmē reģistra funkcionalitāti.
	Noteikumu konsolidētā versija
-

	8.
	Noteikumu konsolidētā versija
 Bezpilota gaisa kuģu jomas reģistra noteikumi
	Priekšlikums (TM - 26.03.2026.)
Aicinām izvērtēt, vai, ņemot vērā 2026. gada 22. janvāra likuma "Grozījumi likumā "Par aviāciju"" anotācijā minēto, noteikumu projektā nav iekļaujamas arī "prasības attiecībā uz reģistrā iekļaujamo informāciju bezpilota gaisa kuģa nozaudēšanas vai zādzības gadījumā, kā arī attiecībā uz iespējamās funkcionalitātes nodrošināšanu, lai, izmantojot vienotu informācijas punktu, nodrošinātu datu apmaiņu ar citu EASA dalībvalstu reģistriem attiecīgajā jomā".
Piedāvātā redakcija
-
	Ņemts vērā
Izvērtēts. Noteikumu projekta 12.9. apakšpunkts (precizēts projekta 10.9. apakšpunkts).
Pienākums nodrošināt funkcionalitāti, lai nodrošinātu datu apmaiņu ar citu EASA dalībvalstu reģistriem, noteikts regulas Nr. 2019/947 14. panta 4. punktā un nav dublējams noteikumu projektā. 
	Noteikumu konsolidētā versija
-

	9.
	Noteikumu konsolidētā versija
1.5. kārtību, kādā no reģistra tiek izslēgta informācija par ekspluatantiem, bezpilota gaisa kuģiem, kuri tiek izmantoti lidojumiem atvērtajā un specifiskajā kategorijā, tālvadības pilotiem, gaisa kuģu modeļu klubiem vai apvienībām, atzītajām struktūrām, bezpilota gaisa kuģu sistēmu ģeogrāfiskajām zonām un bezpilota gaisa kuģu lidojumu pieteikumiem un saskaņojumiem bezpilota gaisa kuģu sistēmu ģeogrāfiskajās zonās, kas nav “U-space” pakalpojums regulas Nr. 2021/664 10. panta izpratnē.
	Priekšlikums (TM - 26.03.2026.)
Lūdzam papildināt ar norādi uz: "bezpilota gaisa kuģiem, kuri pakļauti sertificēšanai regulas Nr. 2019/947 14. panta izpratnē" vai skaidrot noteikumu projekta anotācijas 4. sadaļā attiecīgo grozījumu normatīvajos aktos, kas nosaka civilās aviācijas gaisa kuģu reģistrāciju un nacionālās zīmes un reģistrācijas zīmes izvietošanas kārtību uz gaisa kuģiem, būtību un nepieciešamību (sk. anotācijas 1.3. apakšsadaļā ietverto informāciju).
Piedāvātā redakcija
-
	Ņemts vērā
Papildināta anotācijas 1.3. apakšsadaļa.
	Noteikumu konsolidētā versija
-

	10.
	Noteikumu konsolidētā versija
3.2 Ekspluatantam ir pienākums sniegt informāciju par bezpilota gaisa kuģiem, ar kuriem tas veic lidojumus:
	Priekšlikums (TM - 26.03.2026.)
Lūdzam izvērtēt, vai ar konkrēto normu netiek dublēts likuma "Par aviāciju" 117.5 panta pirmās daļas 2. punktā un trešajā daļā ietvertais regulējums, nepieciešamības gadījumā svītrojot noteikumu projekta 10. punktu.
Piedāvātā redakcija
-
	Ņemts vērā
Izvērtēts vai noteikumu projekta 5. punkts (projekta 3.2 punkts) nedublē likuma "Par aviāciju" 117.5 panta pirmās daļas 2. punktā un trešajā daļā ietverto regulējumu un konstatēts, ka nav saskatāma normu dublēšana.
Likuma “Par aviāciju” 117.5 panta pirmās daļas 2. punktā ir noteikts, ka reģistrā ietver informāciju par bezpilota gaisa kuģiem, kuri tiek izmantoti lidojumiem atvērtajā un specifiskajā kategorijā. Likuma "Par aviāciju" 117.5 panta trešajā daļā ir noteikts pilnvarojums Ministru kabinetam izdot noteikumus saistībā ar bezpilota gaisa kuģu jomas reģistru. Savukārt noteikumu projekta 5. punktā (projekta 3.2 punktā) noteikts, kurai fiziskai vai juridiskai personai ir pienākums sniegt informāciju par bezpilota lidaparātiem, kuri tiek izmantoti lidojumiem atvērtajā un specifiskajā kategorijā un tiek paskaidrots tieši par kuriem bezpilota lidaparātiem viņai ir jāsniedz informācija, proti par tiem ar kuriem tā veic lidojumus, tajā skaitā tiek paskaidrots kuros gadījumos jāsniedz informācija par bezpilota lidaparātiem, ar kuriem tas veic lidojumus atvērtajā kategorijā, proti tikai tad, ja lidojums tiek veikts bezpilota lidaparātu sistēmu ģeogrāfiskajā zonā.  
	Noteikumu konsolidētā versija
-

	11.
	Noteikumu konsolidētā versija
12.2 Par bezpilota gaisa kuģu sistēmu ģeogrāfiskajām zonām, to prasībām un pārvaldītāju, kā arī par bezpilota gaisa kuģu lidojumu pieteikumiem un saskaņojumiem bezpilota gaisa kuģu sistēmu ģeogrāfiskajās zonās, kas nav “U-space” pakalpojums regulas Nr. 2021/664 10. panta izpratnē, reģistrā apstrādā Ministru kabineta noteikumos, kas nosaka bezpilota gaisa kuģu lidojumus, norādīto informāciju, ievērojot minētajos noteikumos noteikto kārtību un termiņus.
	Priekšlikums (TM - 26.03.2026.)
Lūdzam redakcionāli precizēt.
Piedāvātā redakcija
"12.2 Par bezpilota gaisa kuģu sistēmu ģeogrāfiskajām zonām, to prasībām un pārvaldītāju, kā arī par bezpilota gaisa kuģu lidojumu pieteikumiem un saskaņojumiem bezpilota gaisa kuģu sistēmu ģeogrāfiskajās zonās, kas nav “U-space” pakalpojums regulas Nr. 2021/664 10. panta izpratnē, reģistrā apstrādā normatīvajos aktos bezpilota gaisa kuģu lidojumu jomā norādīto informāciju, ievērojot minētajos noteikumos noteikto kārtību."
	Ņemts vērā
Noteikumu projekta 16. punkts (precizēts projekta 12.2 punkts).
	Noteikumu konsolidētā versija
-

	12.
	Noteikumu konsolidētā versija
18. Reģistra informācija ir glabājama saskaņā ar normatīvajiem aktiem, kas reglamentē informācijas sistēmās esošo dokumentēto datu arhivēšanu.
	Priekšlikums (TM - 26.03.2026.)
Ievērojot Valsts informācijas sistēmu likuma 5. panta pirmās viens daļas 3. punktu, lūdzam noteikumu projektā noteikt reģistra pārzini. Papildus, vēršam uzmanību, ka 18. punkts pēc savas būtības ir deklaratīva norma, jo normatīvie akti ir vispārsaistoši un to ievērošana ir obligāta bez papildu norādēm. 
Piedāvātā redakcija
-
	Ņemts vērā
Noteikumu projekta 2. punkts un 22. punkts (noteikumu Nr. 457 2.  un 18. punkts).
Noteikumu Nr. 457 18. punkts netiek grozīts. Līdzīga tiesību norma ir iekļauta arī Ministru kabineta 2025. gada 9. decembra noteikumos Nr. 732 “Transportlīdzekļu un to vadītāju valsts reģistra noteikumi”, kuru 34. punkts nosaka, ka reģistra informācija ir glabājama pastāvīgi saskaņā ar normatīvajiem aktiem, kas reglamentē informācijas sistēmās esošo dokumentēto datu arhivēšanu.

